
REFERAT

privind efectuarea transportului de persoane prin curse regulate în trafic judeţean
Serviciile de transport public local fac parte din sfera serviciilor comunitare de utilitate publică şi cuprind totalitatea acţiunilor şi activităţilor de utilitate publică şi de interes economic şi social general desfăşurate la nivelul unităţilor administrativ-teritoriale, sub controlul, conducerea sau coordonarea autorităţilor administraţiei publice locale, în scopul asigurării transportului public local (art. 3 alin. 1 din Legea nr. 92/2007).
Serviciile de transport public local includ serviciile de transport public de persoane, serviciile de transport public de mărfuri, precum şi alte servicii de transport public. Serviciile de transport public local de persoane cuprind, printre alte servicii, transportul prin curse regulate (art. 3 alin. 2 şi 3 din Legea nr. 92/2007).
De asemenea conform art. 20 alin.(6) din Legea nr. 92/2007 privind serviciile de transport public local, ,,Autorităţile administraţiei publice locale şi judeţene sunt autorităţi de reglementare în domeniul transportului public local şi prin autorităţile de autorizare îşi exercită faţă de toţi operatorii de transport şi transportatorii autorizaţi, indiferent de modalitatea de gestiune adoptată, forma de proprietate sau modul de organizare, atribuţiile şi competenţele acordate prin <LLNK 12006    51 10 201   0 17>Legea nr. 51/2006 şi prin prezenta lege.”

Articolul 16 alin. (1) şi (2) din Legea nr. 92/2007 stipulează:

    (1) Consiliile locale, consiliile judeţene, precum şi Consiliul General al Municipiului Bucureşti sunt obligate să asigure, să organizeze, să reglementeze, să coordoneze şi să controleze prestarea serviciilor de transport public desfăşurat pe raza administrativ-teritorială a acestora, precum şi să înfiinţeze societăţi de transport public dacă acestea nu există.

    (2) Autorităţile administraţiei publice locale au obligaţia de a stabili şi de a aplica strategia pe termen mediu şi lung pentru extinderea, dezvoltarea şi modernizarea serviciilor de transport public local, ţinând seama de planurile de urbanism şi amenajarea teritoriului, de programele de dezvoltare economico-socială a localităţilor şi de cerinţele de transport public local, evoluţia acestora, precum şi de folosirea mijloacelor de transport cu consumuri energetice reduse şi emisii minime de noxe”.

Prin Ordinul 972/2007 s-a aprobat Regulamentul – cadru pentru efectuarea transportului public local si a Caietului de sarcini-cadru al serviciilor de transport public local, regulament care stabileşte cadrul juridic unitar privind efectuarea serviciilor de transport public local, cu excepţia transportului public pe căile navigabile interioare, a transportului în regim de taxi şi în regim de închiriere şi a transportului cu metroul, definind modalităţile şi condiţiile-cadru ce trebuie îndeplinite pentru efectuarea serviciului, indicatorii de performanţă, condiţiile tehnice, precum şi raporturile dintre operatorii de transport rutier/transportatorii autorizaţi şi utilizatorii serviciilor.
Potrivit art. 7 din Regulamentul – cadru pentru efectuarea transportului public local si a Caietului de sarcini-cadru al serviciilor de transport public local, aprobat prin Ordinul 972/2007 transportul public local se efectuează cu respectarea ansamblului reglementărilor care contribuie la îmbunătăţirea siguranţei rutiere, referitoare la condiţiile pe care trebuie să le îndeplinească mijloacele de transport, infrastructura rutieră, persoanele cu atribuţii care concură la siguranţa circulaţiei şi ceilalţi participanţi la trafic.

În conformitate cu art. 6 alin. (2) din Regulamentul de aplicare a <LLNK 12002   195181 301   0 47>Ordonanţei de urgenţă a Guvernului nr. 195/2002 privind circulaţia pe drumurile publice aprobat prin H.G. nr. 1391/2006 staţiile mijloacelor de transport public de persoane se stabilesc de către autorităţile administraţiei publice locale, cu avizul poliţiei rutiere.


Prin adresa cu nr. 10411/25.09.2012, Autoritatea Rutieră Română comunică următoarele: ,, .... prin comisia de circulaţie de la nivelul consiliului local, se vor stabili traseele de deplasare a autovehiculelor de transport persoane prin localităţi din autogările menţionate, respectiv alte staţii stabilite de către autorităţile publice locale, spre toate axele de ieşire din localitate.
Potrivit art. 55 alin. (3) şi (4) din Ordinul nr. 980/2011 în condiţiile în care capacitatea autogărilor este depăşită (număr de plecări/sosiri, staţionări la peron) Autoritatea Rutieră Română - A.R.R. solicită consiliilor locale, respectiv Consiliului General al Municipiului Bucureşti, stabilirea unor staţii publice pentru amplasarea capetelor de traseu şi/sau a opririlor în tranzit.
Având în vedere cele mai sus menţionate, numeroasele solicitări ale operatorilor de transport persoane prin curse regulate în trafic judeţean de a utiliza ca locaţii de urcare/coborâre călători alte staţii de pe raza Municipiului Timişoara, precum şi prevederile art. 1 alin. (4) lit. l) din Legea nr. 92/2007 privind transportul public local, potrivit cărora serviciul de transport public local de persoane se organizează de către autorităţile administraţiei publice locale, cu respectarea unor principii, printre care satisfacerea cu prioritate a nevoilor de deplasare ale populaţiei, ale personalului instituţiilor publice şi ale operatorilor economici pe teritoriul unităţilor administrativ-teritoriale prin servicii de calitate; se impune promovarea unui proiect de hotărăre prin care să se reglementeze efectuarea transportului de persoane prin curse regulate pe raza Municipiului Timişoara.

Ţinând cont de cele mai sus prezentate propunem spre aprobare următoarele:

- Pentru transportul de persoane prin curse regulate, altul decât cel efectuat de Regia Autonomă de Transport Timişoara, Autoritatea de Autorizare din cadrul Primăriei Municipiului Timişoara, cu avizul Comisiei de Circulaţie, poate aproba staţii de urcare/coborâre călători în funcţie de solicitările operatorilor de transport şi de disponibilităţile municipiului Timişoara.
- Stationarea in alte locuri decat autogarile autorizate sau utilizarea altor statii de urcare/coborare pe raza municipiului Timisoara decat cele aprobate conform art. 1 se sanctioneaza cu amenda de 1500 lei.

- Transportul public de persoane prin curse regulate pe raza municipiului Timisoara se poate efectua numai cu avizul Comisiei de Circulatie din cadrul Primariei Timisoara referitor la stabilirea traseului.

- Efectuarea transportului public de persoane prin curse regulate pe raza municipiului Timisoara fără avizul Comisiei de Circulaţie în ceea ce priveşte stabilirea traseului se sancţioneaza cu amenda de 1000 lei.

- Toti operatorii de transport care efectueaza transport public de persoane prin curse regulate au obligatia ca pe raza municipiului Timisoara sa asigure integritatea si curatenia statiilor utilizate.

- Neasigurarea  integritatii si curateniei statiilor utilizate se sanctioneaza cu amenda in valoare de 1000 lei.

- Constatarea contravenţiilor şi aplicarea sancţiunilor prevăzute în prezenta hotărâre se face de către agenţii Poliţiei Rutiere, agenţii Poliţiei Locale precum şi de către consilierii Biroului Transport şi Compartimentul Siguranţa Circulaţiei din cadrul Primăriei Municipiului Timişoara.

- La data intrarii in vigoare a hotărâri Hotărârea Consiliului Local nr. 590/2006 privind efectuarea transportului public de persoane prin curse regulate pe raza municipiului Timisoara să îşi încetează aplicabilitatea.

